Diari Oficial de la Generalitat Valenciana


Sumari del DOGV 4281, del 28-06-2002 (2002/6109)

Notificació al senyor Enrique Mariscal Rodríguez. Expedient número ESSANC/46/2002/0068.
---------------------------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6109


Organisme emissor
:   Conselleria de Justícia i Administracions Públiques

Tipus de document
:   Anunci

Notificació al senyor Enrique Mariscal Rodríguez. Expedient número ESSANC/46/2002/0068. [2002/A6109]
  
De conformitat amb allò acordat per esta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú (LRJPAC), mitjançant el present edicte ESSANC/46/2002/0068 es procedix a notificar al senyor Enrique Mariscal Rodríguez, amb últim domicili conegut al carrer Las Torres, 55, baix, de la localitat de Cadis, Acord d'iniciació de data 22 de abril de 2002, dictat en l'expedient sancionador que s'està tramitant en el Servici d'Espectacles i Establiments Públics:
  
«Vista la denúncia formulada per la unitat del cos nacional de policia, adscrita a la Comunitat Valenciana, i realitzades les actuacions prèvies pertinents, de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels fets següents:
  
Que el dia 12 de març de 2002, a les 17.00 hores, quan prestaven servici de vigilància en les voltants de la plaça de bous d'esta capital, va ser sorprés vosté quan oferia entrades als vianants que s'aproximaven a les taquilles, i que van ser-li confiscades un total de 41 entrades.
  
Fets que poden constituir una infracció qualificada de greu i tipificada en l'article 22.d de la Llei 2/1991, d'Espectacles, Establiments Públics i Activitats Recreatives, la sanció de la qual ve determinada en l'article 26.b de la citada llei, el qual establix:
  
Les faltes greus se sancionaran amb multa en quantia de 601,02 a 6.010,12 euros, suspensió d'autorització en matèria de locals o recintes, instal·lacions o servicis, per termini no superior a sis mesos, i en el present supòsit la sanció seria de 751,27 euros.
  
Tot això sense perjuí del que resulte de la instrucció, i en serà òrgan competent per a la resolució del present expedient el director general d'Interior, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
I a la vista del que disposa l'article 31 de l'esmentada Llei 2/1991, de la Generalitat Valenciana, i els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que establix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra el senyor Enrique Mariscal Rodríguez, per presumpta infracció de l'article 22.d de la Llei 2/1991, i se l'informa que, d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat; en este cas es resoldrà el procediment amb la imposició de la sanció que siga procedent.
  
Així mateix, s'acorda nomenar instructor i secretari de l'expedient sancionador el senyor Vicente Barberá Puig i la senyora Mª Jesús Baño León, respectivament, als quals se'ls notificarà en forma este nomenament, així com als inculpats, de conformitat amb el que establix l'article 135, de la Llei 30/1992, LRJPAC, i en l'article 13.2 del Reial Decret, 1.398/1993, perquè en qualsevol moment del procediment puguen ser objecte de recusació, segons el que disposen els articles 28 i 29 de la citada Llei 30/1992, LRJPAC.
  
I que en virtut del que establix l'article 16.1 del Reial Decret 1.398/1993, se li concedix un termini de 15 dies, comptadors a partir del sendemà de la notificació del present acord, perquè aporte totes les al·legacions, documents o informacions que estime convenients, i se l'informa que, si no efectua al·legacions sobre el contingut de la iniciació del procediment en el dit termini, el present acord podrà ser considerat proposta de resolució, amb els efectes prevists en els articles 18 i 19 del Reial Decret 1.398/93.»
  
I perquè servisca de notificació a l'interessat mencionat anteriorment, s'expedix el present edicte.